Es hät ois dänn grad no so knapp a die letscht Füehrig glanget. Es isch sehr intressant gsi, zumindescht dä Teil womer bi dem Gnuschel verstande händ. D Fabienne hät nach 5min. scho Grindweh gha, wills eso  stark gschmöckt (gstunke) hät i dene Gebäude. Scho uf em Parkplatz isch s Rauche verbote gsi, wills i de Luft so viel Alkohol gha hät. Dä René häts zerscht nöd welle glaube. Aber scho im erschte Gebäude, wos nur d Melasse ufbewahret, wär mer nach 45min. Ufenthalt elei durs Schnuufe hageldicht worde!